Lo jorn ha por de perdre sa claror
Lo jorn ha pór de perdre sa claror, a Obras del poeta valenciá Ausias March publicadas tenint al devant las edicions de 1539, 1545, 1555 y 1560 per Francesch Fayos y Antony, sócio corresponsal de Lo Rat-Penat, Societat d'amadors de les glories de Valencia y son antich realme, acompanyadas d'un prólech. Joan Roca y Bros, Barcelona, 1884.
  Lo jorn ha por / de perdre sa calor, a Les obres del valeros y extrenu caualler uigil y elegantissim poeta Ausiàs March. Manuscrit de la Real Biblioteca El Escorial, Sig. L.III.26. 1546-1547.

Altres versions
Lo jorn ha por      de perdre sa claror
quant ve la nit      qu·espandeix ses tenebres;
pochs animals      no cloen les palpebres,
e los malalts      crexen de llur dolor.
Los malfactors      volgren tot l'any duràs
perqué llurs mals      haguessen cobriment,
mas yo qui visch      menys de par, en turment
e sens mal fer,      volgra que tost passàs.

E d'altra part      faç pus que si matàs
mil homens justs,      menys d'alguna mercé,
car tots mos ginys      yo solt per trahir-me;
e no cuydeu      que·l jorn me n'escusàs,
ans en la nit      treball rompent ma penssa
perqué·n lo jorn      lo trahiment cometa;
por de morir      ne de fer vida streta
no·m toll esforç      per donar-me offensa.

Tornada

Plena de seny,      mon enteniment pensa
com abtament      lo laç d'Amor se meta;
sens aturar,      pas tenint via dreta;
vaig a la fi      si mercé no·m deffensa.

Font: Bloc personal DMRQ, sine data

Ausiàs March
Poesia